Tallinna Arte Gümnaasium

Tallinna Arte Gümnaasium (kuni 2002. aastani Tallinna 49. keskkool) on Tallinnas Mustamäel 1981. aastal asutatud kool. Kooli aadress on Vilde tee 62, Tallinn 13421.

Kooli direktorid
 1981–1984 Maie-Dita MurumetsEesti spordi biograafiline leksikon
 1985 Jüri Kukk
 1986-2008 Elle-Mari Linsmann"Arte gümnaasiumi direktor peab viimase lõpuaktusekõne". Postimees, 19. juuni 2008
2008-2024 Sirje Ebral
Alates 2025. aasta septembrist on direktor Liina Altroff.

Kooli ajaloost 20. sajandil
1981. aastal valminud koolimaja on ehitatud Riiklikus Projekteerimise Instituudis „Eesti Projekt“ H-kujulise põhiplaaniga tüüpprojekti nr 221-1-321 järgi (arhitekt Milvi Vainik). Sama projekti järgi on aastatel 1976–1984 Eestis rajatud 60 koolihoonet (Tallinna 29). Tegemist oli tüüpprojekti selle variandiga, kus peasissekäigust paremale oli projekteeritud eraldi hoonemassiiv ujula ja võimlaga. Projekti järgi oli koolihoone mõeldud kuni 1284 õpilasele. Liisi Soomann. Tallinna Saksa Gümnaasium - Tüüpkoolimaja 221-1-321 kaasajastamine muutunud õpikäsituse valguses. Magistritöö, Tallinna Tehnikaülikooli inseneriteaduskond ehituse ja arhitektuuri instituut. Tallinn 2018

Kooli avamisel 1981. aasta septembris alustas õppetööd 30 klassikomplekti 1075 õpilase ja 48 õpetajaga. Koolis alustasid õpilased 1.-9. klassini, keskkooli kahte viimasesse klassi esimesel aastal õpilasi ei võetud (tollal 10. ja 11. klass). Kooli esimene direktor oli kehakultuurlane ja endine Tallinna 32. Keskkooli õppealajuhataja Maie-Dita MurumetsEesti Spordi Biograafiline Leksikon. Murumets, Maie-Dita, õppealajuhatajana algklassides alustas Elle-Mari Linsmann ning põhi- ja keskkooli osas endine Tallinna 36. Keskkooli direktor Sirje TeraskTallinna Arte Gümnaasium. Ajalugu

1983. aasta kevadel sai alguse kooli pikaajaline traditsioon - kevadine kontsert-pidu „Orhidee emale“, mille idee autor oli tollane klassivälise töö organisaator (huvijuht) Reet Hunt. Sellega peeti sümboolselt emadepäeva, mida Nõukogude ajal ametlikult ja avalikult ei tähistatud. Orhidee, mis kingiti peo käigus loosi tahtel ühele välja valitud emale (esimese orhidee sai kooli direktor Maie-Dita Murumets), toodi spetsiaalselt Tallinna Botaanikaaiast, kuna lillepoodides ja kaubandusvõrgus toona orhdeesid ei müüdud.

Kooli esimene lend lõpetas 24. juunil 1984. I lennu klassijuhatajad olid Johannes Kork ja Katrin Golovanova, kokku lõpetas I lennnus 43 õpilast.

23. oktoobril 1984 andis koolis enda esimese kontserdi ansambel "Vennaskond". 

Kooli ajaloost 21. sajandil
Tallinna 49. Keskkool nimetati ümber Tallinna Arte Gümnaasiumiks 2. oktoobril 2002. Arte on tuletatud ladina keelest septem artes liberalesEesti Entsüklopeedia, seitse vaba kunsti, keskaja kesk- ja ülikooli ilmaliku sisuga õppeained: grammatika, dialektika ja retoorika (trivium) ning aritmeetika, geomeetria, astronoomia ja muusika (quadrivium).

2014/2015. õppeaastal liideti kooliga Tallinna 37. Keskkool.

Tuntud vilistlasi

Vaata ka
Tulekahju Tallinna 49. Keskkoolis 1982. aastal

Viited

 Välislingid 
Koduleht

Kategooria:Tallinna koolid
Kategooria:Mustamäe linnaosa ehitised